
	Comisia pentru buget, finanţe şi bănci
	
	Bucureşti,        

Nr. 22/226 /19.09.2012


Biroul Permanent

al

Camerei  Deputaţilor

Vă înaintăm,  alăturat, raportul asupra Proiectului de Lege pentru aprobarea Ordonanței de urgență a Guvernului nr.25/2012 privind acordrea unui împrumut Companiei Naționale de Căi Ferate"C.F.R." - S.A. în scopul achitării obligațiilor de plată datorate furnizorilor de energie electrică, trimis comisiei noastre pentru examinare pe fond, cu adresa Biroului Permanent PLx. 297 din 3 septembrie 2012.
	                                                        PREŞEDINTE,

                                                Maria Eugenia BARNA

	Comisia pentru buget, finanţe şi bănci
	
	Bucureşti,    

Nr. 22/ 226/ 19.09.2012      


RAPORT  
asupra Proiectului de Lege pentru aprobarea Ordonanței de urgență a Guvernului nr.25/2012 privind acordrea unui împrumut Companiei Naționale 
de Căi Ferate"C.F.R." - S.A. în scopul achitării obligațiilor de plată 
datorate furnizorilor de energie electrică
Cu adresa nr. PLx. 297 din 3 septembrie 2012, Biroul Permanent,  în temeiul art.95 și 115 din Regulamentul Camerei Deputaţilor, republicat, a sesizat, în procedură de urgență, pentru examinare şi avizare în fond Comisia pentru buget, finanţe şi bănci cu Proiectul de Lege pentru aprobarea Ordonanței de urgență a Guvernului nr.25/2012 privind acordrea unui împrumut Companiei Naționale de Căi Ferate"C.F.R." - S.A. în scopul achitării obligațiilor de plată datorate furnizorilor de energie electric.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.447/07.06.2012, de Consiliul Economic și Social și Consiliul Concurenței.
Proiectul de ordonanță de urgență are ca obiect de reglementare acordarea unui împrumut în valoare de 769.780 mii lei Companiei Naționale de Căi Ferate ”C.F.R.”- S.A. în scopul achitării obligațiilor de plată datorate furnizorilor de energie electrică în vederea reducerii arieratelor în anul 2012 și neacumulării de unele noi, împrumut cu scadență la 30 noiembrie 2012, din vărsăminte din privatizare, înregistrate în contul curent general al Trezoreriei statului.
”C.F.R.”- S.A. a înregistrat pierderi anuale și datorii restante către bugetul general consolidat de stat, respective către alți creditori care s-au perpetuat an de an până la nivelul anului 2010.

Adoptarea prezentului proiect de ordonanță de urgență este necesară datorită angajamentelor asumate de Guvernul României prin Scrisoarea de intenție transmisă Fondului Monetar Internațional, în scopul diminuării arieratelor Companiei, pentru a evita falimentul acesteia.
Proiectul de Lege, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată.
Potrivit articolului 75 alineatele (1) și (3) din Constituția României, republicată, Camera Deputaților este Cameră decizională.
Proiectul de lege a fost adoptat în Senat în şedinţa din data 25 iunie 2012.
Raportul comisiei a fost votat cu majoritate de voturi de către deputaţii prezenţi la dezbateri.
În urma dezbaterii  Proiectului de Lege pentru aprobarea Ordonanței de urgență a Guvernului nr.25/2012 privind acordrea unui împrumut Companiei Naționale de Căi Ferate"C.F.R." - S.A. în scopul achitării obligațiilor de plată datorate furnizorilor de energie electrică,  în şedinţa din data de 19.09.2012, comisia propune supunerea spre dezbaterea şi adoptarea Plenului Camerei Deputaţilor a unui raport a proiectului de Lege în forma prezentată de Senat.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar,  Luminiţa Ghiorghiu                                                                          
3
2

